**Delta Lea Goodrem** (født 9. november 1984 i Sydney, Australia) er en australsk sanger-låtskriver, pianist og skuespiller.

Liv og virke
------------

### Bakgrunn

Goodrem har spilt piano siden hun var syv år.[] I løpet av barndommen var hun med i flere reklamefilmer, og for pengene sendte hun en demo til sitt favorittfotballag, The Sydney Swans. Hun håpet på å få synge nasjonalsangen på en av kampene deres. Fotballaget sendte demoen videre til manageren Glenn Wheatly, og i en alder av femten fikk hun en platekontrakt med Sony.[]

### Sangerinne

Goodrem ble kjent i 2002, da hun var med i den australske såpeoperaen *Neighbours*, der hun spilte *Nina Tucker*. 

Musikken hennes er i sjangrene pop og ballader. Pianoet er alltid med, men hun kan også spille gitar. Når hun opptrer live, er hun alltid barfot.[] Hun er inspirert av adult contemporary og klassisk musikk.[]

I 2003 fikk Delta Goodrem lymfekreft, men hun ble helt bra igjen.

Etter at hun i 2005 skrev kontrakt med Columbia Records i USA, klatret singelen «Lost Without You» opp på Topp 20, men hun ble allikevel droppet av selskapet.[] I 2008 fikk hun en kontrakt med Mercury/Decca Records. I juni samme år utkom hennes amerikanske debutalbum, *Delta*. Hennes egentlige debutalbum het *Innocent Eyes*, og kom i 2003. Det gjorde henne til en av Australias bestselgende kvinnelige kunstnere, og albumet lå som nr. én på listene i 29 uker i strekk.[] Albumet solgte over én million eksemplarer bare i Australia, og halvannen million eksemplarer internasjonalt.[]

Goodrem er kjent for duetten «Almost Here», som hun sang med Brian McFadden våren 2005.

I 2012 utga hun CD-en *Child of the Universe.* Hun har også kommet med flere singler de siste årene. De mest kjente er «Only Human» og «Wings».

Hun har vært coach på *The Voice Australia* og The Voice Kids Australia.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Discogs, Discogs artist-ID 307939, besøkt 9. oktober 2017[Hentet fra Wikidata]
3. ↑   Australian Honours Search Facility, honours.pmc.gov.au, Australian Honours-ID 2010360[Hentet fra Wikidata]
4. ↑  Delta Goodrem's emotional milestone Who

Eksterne lenker
---------------

* (en) Offisielt nettsted Rediger på Wikidata

* (en) Delta Goodrem – kategori av bilder, video eller lyd på Commons Rediger på Wikidata
* (en) Delta Goodrem på Internet Movie Database Rediger på Wikidata

* (en) Delta Goodrem hos The Movie Database Rediger på Wikidata
* (en) Delta Goodrem på Boomplay Rediger på Wikidata

* (en) Delta Goodrem på Discogs Rediger på Wikidata

* (en) Delta Goodrem på MusicBrainz Rediger på Wikidata

* (en) Delta Goodrem på Songkick Rediger på Wikidata

* (en) Delta Goodrem på Genius — sangtekster Rediger på Wikidata

* (en) Delta Goodrem på AllMusic Rediger på Wikidata
* Delta Goodrem på Twitter Rediger på Wikidata

* Delta Goodrem på Facebook Rediger på Wikidata

* Delta Goodrem på Instagram Rediger på Wikidata

* Delta Goodrem på YouTube Rediger på Wikidata

* Delta Goodrem på Myspace Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |